Columna (arquitectura)

:*Iste articlo ye sobre a columna como elemento arquitectonico; ta atros usos, se veiga *'columna**''.

En [[Arquitectura]], una **columna''' ye un elemento arquitectonico situato verticalment y de forma alongata cual función ye la de sostener o peso d'a estructura d'un edificio, encara que gosa emplegar-se tamién con finalidaz decorativas. A suya sección gosa estar circular, cuan ye cuadrata u rectangular gosa decir-se pilar. A columna puet estar u bien adosata a una paret (alavez se diz que ye una columna adosata) u bien estar-ne deseparata (alavez se'n diz que ye una columna exenta); tamién puet estar parcialment imbricata en l'edificio, estando asinas una traza especial d'una columna adosata. En fan parte tres elementos diferents: a basa u alacet sobre o cual se devanta, o fuste u cuerpo central d'a columna, y o capitel, que ye o elemento que se troba dencima d'a columna en a suya unión con a estructura de l'edificio.

## Trazas de columnas
### Por a suya posición respective d'a paret de l'edificio
* Columna adosata: se troba unita a la paret.
* Columna exenta: se troba deseparata d'a paret.
* Columna embebita: se troba parcialment unita a la paret.

### Seguntes os órdens clasicos
* Columna dorica u d'orden dorico: no emplega basa y o fuste ye circular y curto.
* Columna chonica u d'orden chonico: emplega basa, con fuste circular con cambios de diametro con finalidaz relacionata con a perspectiva.
* Columna corintia u d'orden corintio: emplega basa compuesta con molduras, con fuste circular y cambios de diametro en a columna.
* Columna toscana u d'orden toscano: ye una simplificación d'o orden dorico muit estendillata mientres o Renaiximiento.
* Columna compuesta u d'orden compuesto: ye cuasi identico a l'orden corintio, encara que a suya basa emplega mas molduras.

### Seguntes a traza d'o suyo fuste
* Columna lisa, sin d'elementos decorativos particulars.
* Columna estriata u acanalata, cuan a columna presenta ixos elementos decorativos.
* Columna fasciculata, cuan se replegan cuantos fustes que arquitectonicament en son uno de solo.
* Columna agrupata, que gosa emplegar-se en l'arquitectura gotica: tien cuantos fustes encara que nomás una basa y un capitel.
* Columna salomonica, que gosa emplegar-se en l'arte barroco: o suyo fuste tien una torsión en forma d'espiral.

### Columna conmemorativa
Ye una traza especial de columna que no fa parte de dengún edificio y cual finalidat ye nomás a conmemorativa d'un escaicimiento u d'una personalidat.

## Galería

Imachen:Colonnade in Ephesus.jpg|Columnas en Efeso.
Imachen:Karnak39.JPG|Columnas en Karnak.
Imachen:Palatine Hill columns.jpg|Columnas en o monte Palatino de Roma.
Imachen:Parthenon from west.jpg|Columnas en a frontera d'o Partenón d'Atenas.
Imachen:001126 1 smm navata 1.jpg|Nau con columnas en a Basilica de Santa María a Mayor de Roma.
Imachen:Volubilis,Morocco.jpg|Columnas en a ciudat romana de Volubilis, en l'actual Marruecos.
Imachen:Lund - Krypta - Säulen und Altar.jpg|Columnas en a cripta d'a seu de Lund, en Suecia.
Imachen:SegoviaSMartin3 22.8.2002.jpg|Columnas en a ilesia de Sant Martín de Segovia (Castiella y Leyón).
Imachen:Spain Andalusia Cordoba BW 2015-10-27 13-54-14.jpg|Columnas en a mesquita de Cordoba (Andalucía).
Imachen:Santa Faç Alacant Columnes de la portada de l'església.JPG|Columnas en a ilesia d'a Santa Faz d'Alicant, incluyindo-ie una columna salomonica.
Imachen:Rueda - Iglesia - Interior.jpg|Columnas en o monesterio de Rueda (Ribera Baixa d'Ebro, Aragón).
Imachen:Trafalgar Square-1.jpg|Columna conmemorativa d'a batalla de Trafalgar en Trafalgar Square (Londres)


## Referencias

## Vinclos externos